|  |  |  |  |  |
| --- | --- | --- | --- | --- |
| Številka: | 43002-874/2021-05 |  | oznaka naročila: | D-106/21 S  |
| Datum: | 03.10.2021 |  | MFERAC: | 2431-21-001544/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **PZI rekonstrukcija regionalne ceste R3-633/1099 Bitnje-Jereka, od km 0,050 do km 1,850** |

**Vprašanje:**

**JN006397/2021-W01 - D-106/21; PZI rekonstrukcija regionalne ceste R3-633/1099 Bitnje-Jereka, od km 0,050 do km 1,850, datum objave: 20.09.2021**

**Datum prejema: 03.10.2021   12:19**

Spoštovani, v popisu del je pod točko 6. predviden
Načrt zaščite brežin (navedba žarišč izpada kamenja, velikost izpadlega kamenja, evidentirati obstoječe sisteme zaščite ceste pred padajočim kamenjem ter podati ukrepe za začito pred padajočim kamenjem).

V projektni nalogi izdelava načrta ni nikjer omenjena, pravtako niso omenjene okvirne metraže brežin, ki jih je potrebno pregledati. Mnenja smo, da bi moral biti načrt obdelan ločeno, ko bo izveden ogled terena.
Mnenja smo, da v fazi ponudbe zelo težko ocenimo koliko bo potrebnih lovilnih sistemov, kar vpliva na ceno te postavke.

Evidentiranje bi se lahko izvedlo v povezavi z geološko geomehanskim poročilom v okviru IG kartiranja, ki pa ni predvideno v PN.
Načrt pa se izvede ko bodo znane metraže in predviden tip varovanja.

V kolikor je potrebna izvedba načrta naj naročnik sporoči, kakšne so predvidene metraže brežin, kijih je potrebno obdelati.

Hvala

**Odgovor:**

V sklopu projektne naloge v točki 7.3.1 navedeno, da je potrebno izvesti podrobno inženirsko geološko kartiranje.

Za potrebe izdelave projektne dokumentacije je potreben natančen inženirsko geološki pregled celotnega obravnavanega pobočja, vključno s pregledom obcestnih brežin. Z omenjenim pregledom je potrebno določiti vsa žarišča, od koder izpada kamenje, velikost izpadlega kamenja, evidentirati neme priče, evidentirati obstoječe sisteme zaščite cest pred padajočim kamenjem. Na podlagi pregleda je potrebno predvideti ustrezne zaščite pred padajočim kamenjem – podajno lovilne sisteme, visoko natezne mreže, običajne natezne jeklene mreže, ipd. Načrtovati je potrebno tudi odstranitev večjih dreves, ki bi v krajšem časovnem razponu lahko obremenila ali poškodovala zaščitne ukrepe. Upoštevati je potrebno tudi vidik nadaljnje uporabe elementov zaščitnih ukrepov (garancijska doba, vzdrževanje: protokoli, varstvo pri delu, …). Pri interpretaciji je potrebno upoštevati podatke, ki jih beleži koncesionar rednega vzdrževanja ceste. To so evidence o padanju hribinskega in zemljinskega materiala na cesto.